
Text rozhodnutia
Súd: Krajský súd Prešov Spisová značka: 20Co/52/2012 Identifikačné číslo súdneho spisu: 8710205306 Dátum vydania rozhodnutia: 29. 03. 2012 Meno a priezvisko sudcu, VSÚ: JUDr. Michal Boroň ECLI: ECLI:SK:KSPO:2012:8710205306.1 Uznesenie Krajský súd v Prešove v právnej veci navrhovateľky V. K., bytom W., U.-Y. XXXX/X proti odporcovi Q. K., bytom W., F. XX, o vysporiadanie podielového spoluvlastníctva, o odvolaní odporcu proti uzneseniu Okresného súdu Poprad č.k. 13C 96/2010-145 zo dňa 5.1.2012 jednohlasne takto r o z h o d o l : Z a s t a v u j e odvolacie konanie. o d ô v o d n e n i e : Napadnutým uznesením súd prvého stupňa vyslovil, že odporca je povinný zaplatiť súdny poplatok v sume 1 560,50 Eur na účet Okresného súdu Poprad v lehote 60 dní odo dňa právoplatnosti uznesenia. Proti tomuto rozhodnutiu podal včas odvolanie odporca. Podaním zo dňa 23.2.2012 vzal podané odvolanie späť (čl. 152). Podľa ust. § 207 ods. 2 O.s.p., dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa ust. § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Na základe uvedeného v súlade s dispozičným úkonom odporcu odvolací súd odvolacie konanie zastavil. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2012:8710205306.1 (dáta aktuálne k 11. 11. 2026). Záväzné je znenie zverejnené súdom.




